תשובה: העתקתי כאן כל לשון השאלה, תיבה בתיבה, מפני שלא הבנתי הדברי', אולי יחסרון מכאן דברים, או תיבות. כי אתה כבר אמרת כי האח שמת, מחל כל חלקו לראובן. ועוד, שהזכיר בפירוש שמחל לו כל זכות וכל שעבוד שיש לו עליו, מחמת אותו שטר. ואם כן, מה (נבאר) [נשאר] לו עוד עליו, מחמת אותו שיור! ומה היא טענת השני, שלא מחל לו! אלא זכות שהיה לו מחמת שטר, לא מחמת שיור. וכי יש עליו שני זכיות מחמת השיור, אחד מחמת שטר השיור, וא' מחמת הכתובה. א"כ יתבע ממנו שני זכיות, אחד מחמת שטר השיור, ואחד מחמת הכתובה. סוף דבר, לא מסקי' בשאלה, אלא כמה דמסיק תעלא, עד שתוסיף ותבאר לי הדברים.